### Beslutning

Stig Steffensen og Magistratsafdelingen for Teknik og Miljø med bemærkning, at byrådet i sit møde den 27. november 2019 har vedtaget Magistratens foranstående indstilling af 11. november 2019.

Offentlig fremlæggelse af forslag til Temaplan om detailhandel. Tillæg nr. 61 til Kommuneplan 2017.

### Resumé

[adresse] om detailhandel er en af temaplanerne, der indgår i Kommuneplan 2021, og er en opfølgning på den ændring af planlovens detailhandelsbestemmelser, Folketinget vedtog i 2017.

Med temaplanen ændres der på hovedstrukturteksten, der indeholder retningslinjerne om detailhandel og på de konkrete rammer.

[adresse] følger langt overvejende kun op på de konkrete emner, der indgik i lovændringen:

* Mulighed for større dagligvarebutikker
* Mulighed for større udvalgsvarebutikker
* Mulighed for at udvide aflastningscentre
* Mulighed for at e-handelsvirksomheder med begrænset lagersalg kan etableres i erhvervsområder

Planen muliggør dagligvarebutikker på op til 5.000 m2 i [adresse] og bydelscentre i lokalsamfund på over 15.000 indbyggere. I de samme områder muliggøres udvalgsvarebutikker på op til 5.000 m2. I [adresse] muliggøres en særskilt planlægning for butikker på over 5.000 m2. Det mulige butiksareal for enkeltstående dagligvarebutikker og dagligvarebutikker i lokalcentre hæves til 1.200 m2.

Der foreslås ikke udvidelse af aflastningscentre, men der fastlægges ud fra et fleksibilitetshensyn et maksimalt butiksareal på 10.000 m2, så eksisterende butikker i sammenhængende bygninger vil kunne sammenlægges. Der er kun beskeden restrummelighed i aflastningscentrene.

Muligheden for salg i forbindelse med showroom tilknyttes alene produktions- og håndværkervirksomheder. Dette underbygges ved at justere på retningslinjerne, så det præciseres, at der kun kan ske direkte salg af egne produkter fra e-butikker i tilknytning til produktions- og håndværkervirksomheder.

### Indstilling

At 1) forslag til Temaplan om detailhandel godkendes til offentlig fremlæggelse i otte uger.

At 2) de indkomne bidrag fra Indkaldelse af idéer og forslag til temaplanlægningen besvares, som det fremgår af Bilag 2.

### Sagens forløb

11-11-2019 Magistraten

Fremsendes til [adresse] med bemærkning, at Magistraten i mødet den 11. november 2019 anbefaler, at byrådet tiltræder Borgmesterens Afdeling og Magistratsafdelingen for Teknik og Miljøs indstilling af 6. november 2019.

Sammenhæng mellem detailhandel og trafikal infrastruktur drøftet.

Jarl Overgaard tog forbehold.

Rådmand Jytte Dam var forhindret i at deltage i sagens behandling.

 27-11-2019 [adresse]
Stig Steffensen og Magistratsafdelingen for Teknik og Miljø med bemærkning, at byrådet i sit møde den 27. november 2019 har vedtaget Magistratens foranstående indstilling af 11. november 2019.